[{"text_idx": "#000001", "text": "Uute kasvude tekkimise soodustamiseks ja hea va\u0308ljana\u0308gemise sa\u0308ilitamiseks tuleb hekke regulaarselt pu\u0308gada. Samas kui mo\u0303ned aiapidajad pu\u0308gavad ro\u0303o\u0303msalt oma hekki nii kuidas jumal juhatab, siis teised ja\u0308lle kaaluvad hoolsalt iga oksakese juures. Siiski vo\u0303ib hekist ja eesma\u0308rkidest so\u0303ltuvalt mo\u0303lemat meetodit saata nii edu kui ka la\u0308bikukkumine. Heki pu\u0308gamine ei tohiks aga olla probleemiks, kui pead meeles meie lihtsaid na\u0308puna\u0308iteid."}, {"text_idx": "#000002", "text": "Heki lo\u0303ikamiseks on po\u0303hiliselt kaks vo\u0303imalust. Sa vo\u0303id lasta hekil vabalt kasvada ja seda aeg-ajalt pu\u0308gada, vo\u0303i hoida seda pu\u0308gamise abil pidevalt mingis kindlas vormis."}, {"text_idx": "#000003", "text": "Suure aia omanikuna vo\u0303id lasta oma hekil vabalt vohada ning seda kord aastas vaid pisut trimmida. Liiga kaugele va\u0308ljaulatuvad oksad tuleb a\u0308ra lo\u0303igata koos ko\u0303ikide kuivanud vo\u0303i haigete okstega. Pea meeles, et kuna vabakujuline hekk muutub lo\u0303puks ikkagi va\u0308ga laiaks, siis sobib selline hekk ainult va\u0308ga suurtesse aedadesse."}, {"text_idx": "#000004", "text": "Kui tahad hoida kitsast hekki ja anda sellele pilkupu\u0308u\u0308dvat vormi, siis pead seda regulaarselt pu\u0308gama. Vastasel juhul ei kasva hekk mitte ainult va\u0308ga laiaks, vaid see ja\u0308a\u0308b ka seest tu\u0308hjaks. Umbes 10 aasta pa\u0308rast na\u0308eb su praegu kaunis hekk va\u0308lja vana ja hooletusseja\u0308etud. Selle va\u0308ltimiseks trimmi hekki ka\u0308a\u0308ridega paar korda iga kasvuperioodi jooksul, hoides hekki alt laiema ja u\u0308levalt kitsamana. Nii pa\u0308a\u0308seb ka ko\u0303ige alumiste oksteni piisavalt valgust ja need sa\u0308ilitavad atraktiivse rohelise va\u0308rvi. Hekki pu\u0308gades liigu suunaga alt u\u0308les, trimmides ku\u0308lgoksi enne tipuoksi. Soovitud ko\u0303rgusele horisontaalselt seotud no\u0308o\u0308r aitab saavutada u\u0308htlase ko\u0303rgusega hekki."}, {"text_idx": "#000005", "text": "Laialehised hekid lo\u0303ika kohe pa\u0308rast istutamist tagasi umbes poole ko\u0303rguseni. See soodustab ku\u0308lgokste kasvamist altpoolt ning nii muutub hekk tihedamaks. Oksi tuleks otstest lo\u0303igata ka ku\u0308lgedelt, et ku\u0308lgkasvud samuti kasvuhoo sisse saaksid. Heki ko\u0303rguse pa\u0308rast a\u0308ra muretse. Heki algne ko\u0303rgus taastub juba esimesel kasvuperioodil. Ku\u0308lgoksi vo\u0303ib teist korda lo\u0303igata hiljem augustis, pa\u0308rast seda esimesel kasvuperioodil enam hekki pu\u0308gada ei ole vaja.\nOkaspuude latvu ei tohiks pa\u0308rast istutamist a\u0308ra lo\u0303igata. Lase okaspuudel kasvada, kuni nad aastate pa\u0308rast saavutavad soovitud ko\u0303rguse. Okaspuude ku\u0308lgoksi tuleks siiski tihedama heki saamiseks regulaarselt lo\u0303igata.\nEsimesel kasvuaastal tuleks hekki mai ja augusti vahelisel perioodil va\u0308hemalt kaks korda lo\u0303igata. Mida sagedamini ku\u0308lgoksi lo\u0303igata, seda tihedamaks hekk muutub. Heki kasvatamiseks kasutatud taimede eripa\u0308ra on muidugi oluliseks faktoriks. Na\u0308iteks kiirekasvulist Leylandi ebaku\u0308pressi (Leylandii) vo\u0303id kolm kuni neli korda suve jooksul lo\u0303igata. Kunagi ei tohi aga okaspuuhekki lo\u0303igata pa\u0308rast augustikuud, sest see mo\u0303jutab taimede talvekindlust."}, {"text_idx": "#000006", "text": "Teisel kasvuperioodil tuleks laialehelistel hekkidel veel kord ladvad a\u0308ra lo\u0303igata ja vajadusel ka ku\u0308lgoksi tagasi lo\u0303igata. Nii saavutab hekk ja\u0308rk-ja\u0308rgult oma o\u0303ige kuju. Rusikareegel on, et korralik hekk peaks laiuses va\u0308henema 10-20 cm u\u0308he ko\u0303rguse meetri kohta. 50 cm lai ja 1,5 m ko\u0303rge hekk peaks seega alt olema 70 cm lai. Kui okaspuuhekk ei ole teisel kasvuperioodil veel soovitud ko\u0303rgust saavutanud, siis ei tohiks selle latvu veelgi lo\u0303igata, kuid ku\u0308lgi tuleks ku\u0308ll mai ja augusti vahelisel perioodil va\u0308hemalt kaks korda pu\u0308gada."}, {"text_idx": "#000007", "text": "Laialehistel hekkidel lo\u0303ika kuni soovitud ko\u0303rguse saavutamiseni u\u0308lespoole kasvavad oksad igal aastal tugevasti tagasi. Kui soovid laia hekki, siis lo\u0303ika ku\u0308lgoksi tagasi u\u0308sna ettevaatlikult, kitsa heki saamiseks aga tugevasti. Pu\u0308ramiidjat hekki saab kujundada esimestel kasvuaastatel, kuna siis kasvab hekk kevadel aeglaselt. Kolmandaks vo\u0303i neljandaks aastaks peaks hekk jo\u0303udma ja\u0308rk-ja\u0308rgult oma soovitud ko\u0303rguseni. Kui hekk on soovitud ko\u0303rguse ja kujuga, siis on oluline seda nii ka hoida. Sellepa\u0308rast tuleb hekki lo\u0303igata va\u0308hemalt kaks korda aastas, juunis ja augustis. Kui okaspuuhekk jo\u0303uab soovitud ko\u0303rguseni, siis tuleb sellel ladvad maha lo\u0303igata. Edaspidi lo\u0303ika nii latvu kui ku\u0308lgi igal kasvuperioodil kaks korda."}, {"text_idx": "#000008", "text": "Hooletusseja\u0308etud vana u\u0308lekasvanud ja ho\u0303reda heki saab korrastada ku\u0308ll, aga see no\u0303uab suuri jo\u0303upingutusi ja veidi julgustki. Laialehistel hekkidel lo\u0303ika ko\u0303ik oksad tagasi umbes 25 cm maapinnast. See on drastiline, kuid ha\u0308davajalik samm. Seeja\u0308rel eemalda haiged vo\u0303i no\u0303rgad puud vo\u0303i po\u0303o\u0303sad ja istuta nende asemele uued. Sa\u0308ilita heki head vormi ja\u0308rgmise kahe aasta jooksul, lo\u0303igates seda sageli hilissu\u0308gisel vo\u0303i varakevadel ning seeja\u0308rel lase ja\u0308rgmise nelja-viie aasta jooksul hekil uuesti kasvada kuni oma algse ko\u0303rguseni. Okaspuuhekkidel lo\u0303ika ko\u0303ik ku\u0308ljeoksad tagasi peaaegu tu\u0308veni, kuni aias on rivi peaaegu paljaid puutu\u0308vesid. Kui sul natukene veab, siis arenevad puudel uued kasvud, mille soovitud vormis hoidmiseks pead sa po\u0303o\u0303said regulaarselt pu\u0308gama. Kolme aasta pa\u0308rast peaks hekk olema taas tihe ja noorenenud."}, {"text_idx": "#000009", "text": "Lisaks u\u0308lalnimetatud lo\u0303ikamisele hoiab va\u0308ike lisahooldus heki heas seisukorras. Kevadel puista po\u0303o\u0303saste vahele kiht komposti (na\u0308iteks lehmaso\u0303nniku vo\u0303i kunstva\u0308etisega segatult). Su\u0308gisel vo\u0303ib puistata po\u0303o\u0303saste u\u0308mber loomaso\u0303nnikut ja selle kevadel kergelt mulda kaevata. Elava heki puudus on, et see vo\u0303tab pinnasest toitaineid ja niiskust ning tihedalt istutatud po\u0303o\u0303sad vajavad sellepa\u0308rast lisatoitmist. See saab eriti ilmseks, kui heki ko\u0303rval on kas lillepeenrad vo\u0303i muru. Kasvude vohamise va\u0308ltimiseks on soovitav hekil (eriti ligustrihekil) juured 30-40 cm kaugusel hekist labidaga la\u0308bi lo\u0303igata, kaevates u 1,5 labida su\u0308gavuse kraavi. Pu\u0308sivama tulemuse saamiseks aseta kraavi enne selle kinniajamist to\u0303rvapapi- vo\u0303i plastikaadiriba. Juurekasvu sel viisil kontrolli alla saamise ja\u0308rel on oluline hekialust va\u0308hemalt kord kasvuperioodi jooksul rohida, na\u0308iteks mais ja vajadusel uuesti juunis vo\u0303i juulis."}]